kardosdrur/scandi-wiki huggingface dataset:
Poul Smidt

Poul Smidt (født april 1944 i København) er en dansk journalist, jurist og "international løsarbejder".

Smidt er mesterlæreuddannet 1965-1968 som journalist på Folkebladet i Randers og Demokraten, Århus med kortere ophold på Danmarks Journalisthøjskole. Derefter blev han ansat på Politiken (1968-71). 1972 på Grønlands Radio og via Ritzaus Bureaus udlandsredaktion til Danmarks Radio.1973-1976 Kultur- og Samfundsafdelingen,Radio. 1976 TV-Avisen 1980-1984, 1988-92 0g 1997-2000 korrespondent i Bruxelles og 1992-1994 radiokorrespondent i Washington DC. Efter halvandet år som Medredaktør på Dagbladet Aktuelt blev han1995-97 udlandsredaktør på Radioavisen og derefter igen DR-korrespondent i Bruxelles. Januar 2000-Juni 2002 var han studievært på Deadline, DR2.

Januar 1979 blev Poul Smidt efter fritidsstudier cand.jur. fra Københavns Universitet. 1974-1976 var han redaktør af Journalisten.(bibeskæftigelse)

Poul Smidt var i 2003-2004 udsendt til OSCE i Kosovo af Udenrigsministeriet og i 2004 til Irak af Danida. 2008 var han politisk rådgiver på den europæiske politimission, EUPOL, i Kabul, og fra juli 2012 Danida-údsendt til EU-arbejde i Bosnien- Herzegovina.

Forfatterskab 
 Det kongelige Teater – magien bag scenen, København: Nyt Nordisk Forlag, København 2005.
 Et rigtigt parlament, København: Gyldendal 1999.
 Papirløst ægteskab, 1973.

Eksterne henvisninger 
 Poul Smidts hjemmeside

Journalister fra Danmark
Tv-værter fra Danmark
Ansatte i DR
Studieværter på Deadline
Redaktører fra Danmark
Journalister ved Politiken
Personer fra København
Eva Jørgensen

Eva Jørgensen (født 7. marts 1963) er en dansk journalist og tv-vært.

Hun er uddannet journalist fra Danmarks Journalisthøjskole (1987) og har bestridt en lang række jobs i DR som reporter, vært og redaktør på bl.a. TV Avisen, Nyhedsmagasinet, DR2 Nyt og Deadline 17.00. I 2000 blev hun koncernkommunikationschef hos ISS A/S. Hun debuterede som forfatter i 2007 med selvbiografien Vi ses i morgen. Den blev fulgt op af Sorrig og glæde – fra en enkes dagbog (Rosinante 2010). I bogen beretter hun om tabet af sin mand, Steffen Knudsen, i 2006.
I bogen Vi ses i morgen fortæller Eva Jørgensen om sin mands sygdom og hvor hårdt hun har haft det i alt den tid han har levet med sygdommen og efter hans død.

Ved fyringsrunden i DR i 2010 valgte Jørgensen en frivillig aftrædelsesordning.

Referencer 

Tv-værter fra Danmark
Journalister fra Danmark
Ansatte i DR
Selvbiografer fra Danmark
Dansksprogede forfattere fra Danmark
Poul Jørgensen (journalist)

Poul Jørgensen (født 31. august 1928 i København, død 20. september 2015) var en dansk journalist og tv-vært.

Poul Jørgensen var søn af værkmester J.Ch. Jørgensen og tog studentereksamen fra Metropolitanskolen i 1947. Han blev ansat i Statsradiofonien i 1949 som studentervikar i speakertjenesten og de følgende år var han en af pionererne på skærmen i det nye medie.

Jørgensen var på studieophold ved BBC radio i 1951 og BBC fjernsyn året efter. I radioen blev hans stemme brugt ved underholdningsprogrammer som Gammel Dansemusik og Ønskekoncerten Giro 413. I 1952 fik han fast ansættelse som programmedarbejder og fik fra 1954 primært erhvervsstof overdraget. Han blev redaktør af Landbrugsmagasinet og besøgte derfor landets dyrskuer. 1959 fik han kongestoffet og dækkede også ofte udenlandske statsbesøg. Samtidig påtog han sig også politisk reportage og blev et kendt ansigt i TV-Avisen.

I 1995 forlod han DR for at fortsætte karrieren med fokus på det royale stof på TV2, siden på TV3, hvor han også var stationens quizmaster i en periode. Desuden blev han redaktør af Billed-Bladets ugentlige kongelige brevkasse.

I 1990 blev han Ridder af Dannebrog.

Han har udgivet tre bøger: Danmarks Dronning (1995) og Frederik – Danmarks Kronprins (1998) samt Transmissioner fra Kongehuset (2009).

Referencer

Eksterne henvisninger 
 
 

Riddere af Dannebrog
Journalister fra Danmark
Tv-værter fra Danmark
Biografiforfattere fra Danmark
Personer fra København
Ansatte i DR
Dansksprogede forfattere fra Danmark
Studenter fra Metropolitanskolen
Janne Houman

Janne Houman er en tidligere journalist ved DR.

Hun bestyrede bl.a. sammen med Bodil Graae programmet Familiespejlet, der blev sendt fra 1956 og frem, og som var produceret af Egon Clausen. I 1967 udgav hun sammen med Graae bogen To køn – ét samfund (Fremad).

Sammen med bl.a. DR-kollegerne Bodil Graae og Gytte Rue var hun i 1980 medstifter af fredsbevægelsen Kvinder for Fred.

Janne Houman har desuden interviewet Raúl Castro på Cuba, i forbindelse med sit virke som journalist for DR under den kolde krig.   

Endvidere kan det tilføjes, at Rául Castro under mødet havde iført sig fuld uniform, tilhørende en maquech bettles broche. En broche i form af en levende bille.    

Journalister fra Danmark
Ansatte i DR
Politisk involverede personer fra Danmark
Tjek fødsels- og dødsår
Kvinderetsforkæmpere fra Danmark
Pacifister fra Danmark
San Francisco Bay Area

San Francisco Bay Area, oftest blot benævnt The Bay Area, er en tætbefolket region, som omslutter den bugt som dannes af San Francisco og San Pablo flodmundingerne i Nordcalifornien, USA.

Regionen omfatter storbyområderne San Francisco, Oakland og San José, en række mindre byer samt landbrugsområder. De ni amter (counties) i Bay Area er Alameda, Contra Costa, Marin, Napa, San Francisco, San Mateo, Santa Clara, Solano og Sonoma. Regionen, som har omkring 7,15 mio indbyggere, rummer foruden de større og mindre bysamfund flere lufthavne samt regionale, delstats og føderale nationalparker, alt sammen forbundet af et netværk af almindelige veje, motorveje, jernbaner, broer og tunneller. Storbyområdet, som omfatter San Francisco og San José, er nr. 53 på ranglisten over verdens storbyområder. 

Den nævnte definition af San Francisco Bay Area, som omfattende de ni counties, anerkendes ikke officielt af det føderale statistiske bureau, United States Census Bureau, som opererer med et større område benævnt San José-San Francisco-Oakland Combined Statistical Area (CSA). Dette område omfatter også amterne Santa Cruz og San Benito, som, selv om de ikke grænser op til San Francisco bugten har tætte økonomiske, historiske og kulturelle bånd til de øvrige ni amter. Dette CSA havde ved den sidste folketælling i 2010 7,46 mio indbyggere og er dermed det sjettestørste CSA i USA. 

San Francisco Bay Area er kendt for sin naturskønhed, for at være et politisk liberalt område samt for iværksættertrang og for den store variation inden for området. Det er en region, hvor indkomsterne er høje, men hvor leveomkostningerne også er tilsvarende høje.

Eksterne henvisninger 

Californiens geografi
Nordcalifornien

Nordcalifornien er en region i den nordlige del af den nordamerikanske stat Californien. Regionen indeholder San Francisco, Northern California Coast og Golden Gate-broen.

Californiens geografi
Svend Erik Øhlenschlæger

Svend Erik Øhlenschlæger (1941-2016) var en dansk journalist og producer, der fra 1970'erne og indtil 2004 arbejdede i DR, bl.a. med  programserien Kanal 22 (1979-82), filmmagasinet Film & Folk (1983), kulturmagasinet Polykrom (1993-94) og en række dokumentarprogrammer, hvoraf Teater bag Tremmer (1991) modtog en sølvmedalje ved Grand Prix International du Documentaire de Création – Medalje d’Argent)

Han var cand.mag. i litteratur og historie fra Roskilde Universitetscenter og uddannet journalist fra Danmarks Journalisthøjskole 1969.

Journalister fra Danmark
Ansatte i DR
Audio Media

Audio Media A/S var et dansk specialbladsforlag, grundlagt i 1971 under navnet Forlaget Audio. I mange år var hi-fi-magasinet High Fidelity forlagets flagskib, og senere kom andre kendte publikationer som HiFi Årbogen og Ny Elektronik til.

Det var sidstnævnte, der i begyndelsen af 1980'erne introducerede en særlig sektion i bladet. Sektionen skulle handle om edb, og den fik navnet Alt om DATA. I 1983 blev Alt om DATA et selvstændigt magasin.

I marts 2000 overtog Audio Media A/S rettighederne til at udgive månedsmagasinet Datatid, og i december 2003 lancerede forlaget livsstilsmagasinet T3.

Audio Media ejes og ledes af Klaus Nordfeld. Virksomhedens hovedområde af produktion og udgivelse af magasiner.

Foruden Alt om Data, T3 og Datatid udgav de desuden Quality magasinet og Applemania.

I 2022 blev Alt om Data solgt til Computerworld og firmaet blev taget under konkurs.

Kilder

Eksterne henvisninger 
 Audio Media A/S
 Alt om DATA

Forlag fra Danmark
Etableret i 1971
Nordagutu Station

Nordagutu Station (Nordagutu stasjon) er en jernbanestation i Sauherad kommune i Telemark fylke i Norge, hvor Sørlandsbanen og Bratsbergbanen mødes. På Bratsbergbanen afgår der tog mod nord til Notodden og mod sydøst til Porsgrunn og Vestfoldbanen. På Sørlandsbanen afgår der tog mod Drammen og Oslo S og sydpå til Stavanger.

Stationen blev åbnet sammen med Bratsbergbanen 13. december 1917 under navnet Noragutu, men den skiftede navn til Nordagutu 1. september 1922. I 1924 blev den en del af Sørlandsbanen, da denne blev forlænget til Bø. Stationsområdet har været midlertidigt fredet siden 2001. Stationen er stadig bemandet, men billetsalget ophørte i 2004.

Stationen består i dag af flere spor med to perroner og en stationsbygning med ventesal og toilet. På stationsområdet står der desuden en skulptur af spillemanden Myllarguten. Skulpturen er udført af billedhuggeren Hans Holmen og blev færdiggjort i 1940.

Litteratur

Eksterne henvisninger 

Stationer på Sørlandsbanen
Stationer på Bratsbergbanen
Sauherad
Etableret i 1917
Josué de Castro

Josué de Castro (født 5. september 1908 i Recife, død 24. september 1973 i Paris) var en brasiliansk læge, geograf, forfatter og diplomat, som gennem hele sit liv arbejdede med sultproblemet.

Josué de Castros bøger om sultproblemet er blevet oversat til i alt 26 sprog.

I perioden 1952-56 var han formand for Rådet for FNs Organisation for Ernæring og Landbrug (FAO), og han var medlem af det brasilianske deputeretkammer 1955-63. Han har været Brasiliens FN-ambassadør og har ledet sit lands delegation i Genève. Han har modtaget nationale og internationale hædersbevisninger for sit arbejde for at demonstrere, at sult i moderne tid typisk ikke var et resultat af mangel på fødevarer, men snarere et spørgsmål om problemer med fordeling af fødevarerne.

Bøger 
 Sultens Geografi (originaltitel: Geografia da Fome)
 Sultens Geopolitik (originaltitel: Geopolítica da Fome)
 Sultens Sorte Bog (originaltitel: O Livro Negro da Fome)
 En Brasiliansk Tragedie (originaltitel: Sete Palmos de Terra e um Caixão)
 Mænd og Krabber (originaltitel: Homens e Caranguejos)

Referencer 

Læger fra Brasilien
Faglitterære forfattere fra Brasilien
Personer fra Recife
Welcome Back Colour (album)

Welcome Back Colour  er et dobbeltalbum af den danske singer-songwriter Tina Dickow, der er hendes syvende album i rækken, og udkom den 27. september 2010 på hendes eget pladeselskab Finest Gramophone.

Albummet består af 27 numre fordelt på to CD'er. Den første CD hedder "Welcome Up" og indeholder de 11 mest kendte af Tina Dickows sange i oprindelige indspilninger samt tre nye sange, deriblandt titelnummeret og nummer ét-hittet "Welcome Back Colour". Den anden CD, "Welcome Down" består af af 13 akustiske genindspilninger af nogle af Tina Dickows mest kendte og mindre kendte sange, samt tre nye, heriblandt hendes hyldest til København på sangen "Copenhagen".

Welcome Back Colour debuterede som nummer ét på album-listen, med 7250 solgte eksemplarer i den første uge. Albummet blev i maj 2011 certificeret tredobbelt platin for mere end 60.000 solgte eksemplarer.

Spor
Alle sange er skrevet af Tina Dickow, undtagen hvor noteret.

Hitlister og certificeringer

Ugentlige hitlister

Årslister

Certificeringer

Kilder

Eksterne henvisninger
 Welcome Back Colour på Discogs

Album fra 2010
Album fra Danmark
Drammen Station

Drammen Station (Drammen stasjon) er en af Norges største jernbanestationer. Den ligger i Drammen kommune i Buskerud fylke.

Stationen åbnede i 1866, da Randsfjordbanen blev taget i brug. I dag er den et knudepunkt for Drammenbanen, der går nordover til Oslo, Vestfoldbanen der går sydover, og Sørlandsbanen der går vestover og har forbindelse til Randsfjordbanen og videre til Bergensbanen. Strækningen til Hokksund på Sørlandsbanen var oprindeligt en del af Randsfjordbanen. Forbindelserne til de forskellige jernbanestrækninger gør stationen til et naturligt sted at skifte mellem fjerntogene på Vestfoldbanen og dem til Kristiansand, Stavanger og Bergen.

Stationsbygningen, der nu kaldes for Bygg A, blev oprindeligt opført i to etager men blev udvidet med en tredje i 1926. I 1977 blev der opført en ny kontor- og ekspeditionsbygning kaldet Bygg B. I 2011 gennemgik stationen en større ombygning og istandsættelse. I dag (2018) har stationen ventesal, opbevaringsbokse, kiosk og spisesteder.

Oversigt over baner der mødes ved Drammen Station

Litteratur

Eksterne henvisninger 

 Flytogstation Drammen  Flytoget

Noter 

Stationer på Randsfjordbanen
Station
Etableret i 1866
Stationer på Drammenbanen
Stationer på Vestfoldbanen
Jernbanestationer i Viken
Abrahadabra

Abrahadabra er det 9. studiealbum af det norske symfoniske sortmetal-band Dimmu Borgir.

Eksterne henvisninger 
 

Album fra 2010
Album fra Norge
Helen Bannerman

Helen Bannerman (født 25. februar 1862, død 13. oktober 1946) var en skotsk forfatter, som skrev en række børnebøger om Indien, bl.a. Lille sorte Sambo.

Hun var født i Edinburgh, og fordi kvinder ikke havde adgang til universiteterne i Storbritannien, måtte hun studere privat. Hun boede i mange år i Indien, hvor hendes mand var officer i den indiske hærs lægekorps.

Bøger 
 The Story of Little Black Sambo, 1899 
 Story of Little Black Mingo, 1901
 Story of little Black Quibba, 1902
 Little Degchie-Head: An Awful Warning to Bad Babas, 1903
 Little Kettle-Head, 1904 
 Pat and the Spider, 1905
 The Teasing Monkey, 1907 
 Little Black Quasha, 1908
 Story of Little Black Bobtail, 1909 
 Sambo and the Twins, 1936

Skønlitterære forfattere fra Skotland
Børnebogsforfattere fra Storbritannien
Cassia

Cassia  eller Kassiakanel  (latin: Cinnamomum cassia) er navnet på et pulver, der laves af bark fra et træ i kanelslægten. Barken bruges hovedsageligt som krydderi, og smagen er meget lig ægte kanel, der stammer fra den nære slægtning, træet Cinnamomum verum. 

I mange lande sælges det da også under navnet kanel, da det er billigere at producere end ægte kanel. Smagen er noget grovere og ikke helt så delikat som den ægte vare. 

På dansk kaldes det også "kassiakanel", kinesisk kanel eller blot kassia.

Kassiakanel indeholder et giftigt stof kumarin, der i større mængder kan give leverskader hos rotter og folk med genetisk nedsat leverfunktion. Derfor har flere fødevaremyndigheder advaret mod overforbrug.

Forskning har vist, at en halv teskefuld kanel (cassia) om dagen sænker blodsukkerniveauet markant, og det kan derfor være godt for diabetikere og andre med blodsukkerproblemer.

Fodnoter 

Krydderier
Hermann Gunkel

Johann Friedrich Hermann Gunkel (23. maj 1862 i Springe – 11. marts 1932 i Halle) var en tysk protestantisk teolog og forsker i Det gamle testamente. Han regnes som formkritikkens grundlægger.

Gunkel var søn af en luthersk præst. Han studerede teologi i Göttingen, Gießen og Hannover. I 1895 blev Gunkel professor i Det gamle testamente ved Humboldt-Universität zu Berlin. Samme år udkom hans bog Schöpfung und Chaos in Urzeit und Endzeit (Skabelse og kaos). I 1901 kom den første udgave af hans kommentar til Første Mosebog: Genesis. 

I 1926 udgav han en anden bog som bliver regnet som et standardværk, nemlig kommentaren til Salmernes bog (Die Psalmen). Af helbredsmæssige årsager trak Gunkel sig tilbage og blev professor emeritus i 1927. Hans Einleitung in die Psalmen (Introduktion til Salmernes bog) blev hans sidste større arbejde, som blev fuldført ved hjælp af Joachim Begrich, der udover at være hans svigersøn også havde studeret under ham.

Gunkel var en fremragende repræsentant for den religionshistoriske skole (die religionsgeschichtliche Schule), en gruppe teologer fra Göttingen, som delte opfattelsen af hvordan man kunne analysere udviklingen af religioner. I tillæg til Gunkel bestod den oprindelige gruppe af Albert Eichhorn, William Wrede, Wilhelm Bousset, Johannes Weiß, Ernst Troeltsch, Wilhelm Heitmüller og Paul Wernle. I begyndelsen var de først og fremmest optaget af kristendommens oprindelse, men fokus på området blev efterfølgende bredere og favnede også den historiske baggrund for tidlige religioner i Mellemøsten.

Eksterne henvisninger 
 

Teologer fra Tyskland
Bibelforskere
Religionshistorikere
Ansatte ved Humboldt-Universität zu Berlin
Tyskere i 1800-tallet
Tyskere i 1900-tallet
Adolfo Tapia

Adolfo Margarito Tapia Ibarra (født d. 14. november 1965) er en mexicansk luchadore, eller maskeret wrestler, som bedst er kendt som La Parka og L.A. Park figurene. Han er en af de allerstørste stjerner nogensinde, indenfor Lucha libre.

Biografi

Begyndelsen
Adolfo Tapia debuterede som wrestler i 1982 da han var 16 år gammel, hvor han kæmpede under sig borgerlige navn. Han skiftede senere navn til El Gringo, og kæmpede med en maske. Han kæmpede også i Mexico City under navnet El Minero. Han mistede sin maske i en kamp mod Climax II, og vendte tilbage til at kæmpe under sit rigtige navn. I 1988 skiftede han dog karakter til El Asesino de Tepito. Han mistede også denne maske, denne gang i en kamp mod Astro de Oro. Herefter skiftede han karakter til Principe Island, en karakter han fortsatte med at bruge helt til 1992. Mens han kæmpede som Principe Island vandt han blandt andet masker fra Gran Cóndor, Principe Judas, Guerrero Negra and Bestia Negra I. Han mistede Principe Island masken i en kamp mod El Hijo del Santo, men fortsatte med at wrestle som Principe Island. Han begyndte dog også at kæmpe som den maskerede Invasor del Norte I, men da han mistede denne maske til Stuka i 1991, blev det afsløret af Adolfo Tapia og Invasor del Norte I var den samme.

Asistencia Asesoría y Administración
I 1992 grundlagde Antonio Peña Asistencia Asesoría y Administración. Adolfo Tapia blev hyret som en af de første wrestlere. Peña fandt på La Parka figuren. En figur som kæmpede i en heldragt og en maske, der forestillede et skelet. La Parka blev vanvittigt populær, pga. Tapias flamboyante handlinger og bevægelser mens han spillede figuren, selvom den oprindeligt skulle have været en rudo, altså en heel eller en skurk.

World Championship Wrestling
Amerikanske World Championship Wrestling begyndte i midten af 1990'erne at hyre wrestlere fra hele verden, og især Mexico. Sammen med wrestlere som Juventud Guerrera, Psicosis, Konnan og Super Calo blev La Parka en del af WCW.

Eksterne henvisninger 

 

Wrestlere fra Mexico
Alfred Sisley

Alfred Sisley (født 30. oktober 1839 i Paris, Frankrig; død 29. januar 1899 i Moret-sur-Loing), var en engelsk maler inden for impressionismen.

Alfred Sisley blev født i Paris af engelske forældre. Som elev hos Charles Gleyre 1863-1864 lærte han Claude Monet, Pierre-Auguste Renoir og Frédéric Bazille at kende og malede sammen med dem i nærheden af Fontainebleau. Han foretog fire rejser til England (1871-1897), og fra 1880 boede han i Moret-sur-Loing.

Sisley var til at begynde med påvirket af Camille Corot, men blev senere en af de førende blandt impressionisterne og udstillede sammen med dem i 1870'erne og 1880'erne. Maleriet forestillende højvandet ved Marly, er et eksempel på et impressionistisk værk med dets friske, klare farver. Hans landskabsmalerier er ofte fra Île-de-France.

Billeder af Alfred Sisley kan i Danmark ses på Ordrupgaard og  Ny Carlsberg Glyptotek.

Galleri

Noter

Eksterne henvisninger 

 Alfred Sisley i Den Store Danske af Finn Terman Frederiksen
 

Malere fra Frankrig
Personer fra Paris
Impressionistiske malere

Briter i 1800-tallet
Mesterholdenes Europa Cup i håndbold 1990-91 (mænd)

Mesterholdenes Europa Cup i håndbold 1990–91 for mænd var den 31. udgave af Mesterholdenes Europa Cup i håndbold for mænd. Turneringen havde deltagelse af 26 klubhold, som sæsonen forinden var blevet nationale mestre. Turneringen blev afviklet som en cupturnering, hvor opgørene blev afgjort over to kampe (ude og hjemme).

Turneringen blev vundet af FC Barcelona fra Spanien, som i finalen over to kampe besejrede RK Proleter Zrenjanin fra Jugoslavien med 41-40. Det var første gang, at FC Barcelona vandt Mesterholdenes Europa Cup.

Danmarks repræsentant i turneringen var Kolding IF, som blev slået ud i 1/16-finalen af SC Pogoń Zabrze, som vandt med 52-42 over to kampe.

Resultater

1/16-finaler

1/8-finaler

Kvartfinaler

Semifinaler

Finale

Kilder / eksterne henvisninger 
 World Handball Archive – Men Handball European Champions Cup 1991

Noter 

1990-91 (mænd)
Håndbold i 1990
Håndbold i 1991
Dadu He

Dadu He (大渡河, pinyin: Dàdù hé) er en biflod til Minjiang. Den løber gennem dele af provinsen Sichuan i Folkerepublikken Kina. Floden er kendt fordi den krydses af Luding-broen, som i moderne kinesisk historieskrivning beskrives som et viktigt åsted for et slag mellem kommunistiske og nationalistiske styrker under Den lange march. Floden er 1.155 km lang, og har et afvandingsområde på 92.000 km².

En af sangene i den kinesiske musical Østen er rød hedder ''«Over Dadufloden».

Der findes også en flod med samme navn på Taiwan.

Eksterne henvisninger

 Dispute over hydroelectric projects 

Vandløb i Kina
Sichuans geografi
Cristian Molinaro

Cristian Molinaro (30. juli 1983 i Vallo della Lucania, Italien) er en italiensk fodboldspiller, som spiller for Torino.

Eksterne henvisninger 

Fodboldspillere fra Italien
Leshan

Leshan (Forenklet kinesisk: 乐山; traditionel kinesisk: 樂山; pinyin: Lèshān) er et kinesisk bypræfektur i provinsen Sichuan, ca. 130 km syd for Chengdu. Det har et areal på 12.826 km² og folketallet er på omkring 3.530.000 indbyggere (2007).

Hvor de tre floder Minjiang, Dadu He og Qingyi mødes er Leshans største seværdighed. Det er kæmpebuddhaen i Leshan, udhugget i bjergsiden af buddhistiske munke 719 og 803. Den har en højde på 71 m, skuldrene er 28 m brede, og dette gør den til verdens største statue af Buddha. Hovedet alene har en højde på 15 meter og en bredde på 10 meter; ørene er syv meter lange.

Statuen blev til for at tæmme den farlige hvirvelstrøm hvor floden Dadu løb ud i Minjiang.

Administrative enheder 
Bypræfekturet Leshan har jurisdiktion over 4 distrikter (区 qū), et byamt (市 shì), 4 amter (县 xiàn) og 2 autonome amter (自治县 zìzhìxiàn).

Eksterne henvisninger 

 Billedgalleri for Leshan

Bypræfekturer i Sichuan
Hov Fyr

Hov Fyr er et 12 meter højt vinkelfyr bygget i 1893, ca 3 km nordøst for Lohals på nordspidsen af Langeland. Tårnet er malet med røde og hvide bælter. Fyret blev allerede 1893 udstyret med spejlapparat og jalousier til frembringelse af et- og toblinks vinkler. Jalousierne blev drevet af et urværk, der afblændede lyset i regelmæssige perioder.

I 1907 blev spejlapparatet udskiftet til et linsefyr med en petroleums-glødenetsbrænder, som igen i 1923 blev ombyttet med en engelsk glødenetsbrænder. I 1937 fik fyret indlagt elektricitet, og der blev installeret en 220 volt, 250 watt glødelampe med en AGA gasbrænder som reserve når lampen gik i stykker.

Fyret er udstyret med et nødgeneratoranlæg, samt 2 lamper styret af en lampeveksler. jalousisystemet blev fjernet, efter at glødelampen gjorde det muligt at blinke, så fyret nu i stedet blinker med en karakter på 4 sekunders lys og 4 sekunders mørke.

Hov fyr kan ses i en afstand af 12 sømil. Fyret blev automatiseret i 1950.

Henvisninger 
 Farvandsvæsenet: Dansk Fyrliste 2009 

Fyrtårne i Danmark
Langeland